সাত হাজার ৪.৫জি সাইটের মাইলফলকে পৌঁছেছে রবি। দেশের ৫৪৪টি থানার মধ্যে ৫৩২টি থানায় এবং ৪৯০টি উপজেলার মধ্যে ৪৭৭টি উপজেলায় ৪.৫জি নেটওয়ার্ক বিস্তৃত করেছে মোবাইল অপারেটরটি—যার আওতায় রয়েছে ৬৪ শতাংশ জনসংখ্যা। দেশের প্রতি তিনজনের মধ্যে দুজনই এখন রবির ৪.৫জি নেটওয়ার্কের আওতাভুক্ত। রবিই প্রথম ডিজিটাল অপারেটর যারা ৩০ লাখ ৪.৫জি গ্রাহকের মাইলফলক অর্জন করেছে। রবির চিফ টেকনোলজি অফিসার মেধাত আল হোসেনি বলেন, ‘গত ২০ ফেব্রুয়ারি ৬৪টি জেলায় ৪.৫জি সেবা চালুর পর থেকে জুন মাস পর্যন্ত ছয় হাজার ১০০টি সাইট এবং ছয় মাসের কম সময়ের মধ্যে সাত হাজার ৪.৫জি সাইটের মাইলফলকে পৌঁছানোর গৌরব অর্জন করেছি আমরা।’